
A média felelőssége a terrorizmustól való félelemben

Dolgozatom célja, hogy bemutassam a média hatását a modern társadalmakra, felelősségét a terrorizmustól való félelemkeltésben. A társadalmak működésében negyedik hatalmi ággá növekedő média az emberek gondolkodását és mindennapi cselekedeteit, így a terrorizmustól való félelmét is erőteljesen befolyásolja.
A téma feldolgozása során áttekintettem a különböző kommunikáció és biztonságelméleteket, a terrorizmus történetét napjainkig. Kiemelten foglalkoztam a média és a terrorizmus kapcsolatában meghatározó eseményt jelentő 2001. szeptember 11.-i terrortámadással, annak 11 éve tartó hatásaival. Ugyanakkor elismerve azt, hogy ez csupán egy esemény volt a terrorizmus történetében.
Témám kifejtésére három hipotézist fogalmaztam meg, amelyek következők voltak:
1. A média szerepe jelentősen megnőtt az emberek biztonságérzetének formálásában 
2. Akár van globális terrorizmus, akár nincs, egyes terrorcselekményeknek lehet globális hatása.
3. A médiát mindkét fél (az állami védekezésben és a terrorcselekményeket elkövetők is aktívan használják), de a technológiai fejlődések és a média határtalanná válása erősen nehezíti a terrorizmus elleni védelmet.



